અમદાવાદ: અમદાવાદ-મહેસાણા હાઈવે પર મુસાફરના સ્વાંગમાં ઊભા રહી વાહનચાલકોને રોકી લૂંટ કરતી એક ટોળકીને પોલીસે રાધનપુર સર્કલ નજીકથી અાબાદ ઝડપી લઈ લાખો રૂપિયાની કિંમતનો મુદ્દામાલ કબજે કર્યા હોવાનું જાણવા મળે છે. પ્રાપ્ત માહિતી પ્રમાણે અા અંગેની વિગત એવી છે કે અમદાવાદ-મહેસાણા હાઈવે અને રાધનપુર સર્કલ નજીક વાહનચાલકોને લૂંટી લેવાની ઘટના બનતા પોલીસે રાત્રી દરમિયાન વોચ ગોઠવી હતી. અગાઉથી મળેલી બાતમીના અાધારે પોલીસે રાધનપુર સર્કલ પાસેથી ઉપરોક્ત ગેંગના છ શખસોને કાર અને હથિયારો સાથે ઝડપી લઈ પૂછપરછ કરતાં અા ટોળકીએ વીસનગરમાં અાંગ‌િડયા લૂંટના ગુના સહિત અનેક ગુનાની કબૂલાત કરી હતી.